钦定古今图书集成/明伦汇编/宫闱典/第115卷 > 萧札剌
## 钦定古今图书集成/明伦汇编/宫闱典/第115卷 > 萧札剌

按《辽史》本传：“札剌，字虚辇，北府宰相排押之弟。性介
特，不事生业。保宁间，以戚属进，累迁宁远军节度使。
秩满里居，淡泊自适。统和末，召为南京马步军都指
挥使。以疾求退，不听，迁夷离毕，又以疾辞，许之。遂入
颉山，杜门不出。上嘉其志，不复征。札剌自是家于颉
山，亲友或过之，终日言不及世务，凡宴游相邀，亦不”
拒。一岁山居过半，与世俗不偶。耶律资忠重之，目曰
“颉山老人。”卒。